بیرلشمیش میللت‌لر تشکیلاتی‌نین باش (بمت) کاتیبی آنتونیو گوترز، زیمبابوه‌دکی نیظامی موداخیله‌نین آردین‌دان تمکینه چاغیریب.
بمت باش کاتیبی‌نین سؤزچولرین‌دن فارهان حاق، گونده‌لیک مطبوعات کونفرانسیندا، گوترزین، زیمبابوه‌ده زور ایستیفاده اتمکدن چکینمه و تمکین چاغیریشی ائتدیگینی دئییب.
حاق، سیاسی فرق‌لرین دیالوق و باریش یول‌لارلا زیمبابوه آنایاساسی چرچیوه‌سینده حلّ ائدیلمه‌سی لازیم اولدوغونو وورغولادی.
زیمبابوه اوردوسو اوّلکی گئجه پایتخته گیره‌رک دولت تلویزیونو اله کئچیرمیش، سحره قارشی تلویزیوندا اوخونان بیاناتدا نیظامی موداخیله‌نین "دولت چئوریلیشی اولمادیغی" ایره‌لی سورولموشدو.
نیظامی موداخیله‌نین آردین‌دان اوردو، دولت باشقانی رابرت موگابه و خانیمی گریس موگابه‌نین نظارتینده اولدوغونو بیلدیرمیشدی آنجاق گراس موگابه‌نین اؤلکه‌نی ترک ائتدیگینه دایر شایعه‌لر واردی.
آفریقا اتفاقی کومیسیونو‌نون صدری موسی فرقی ماهامات ایسه موگابه و خانیمی‌نین اؤلکه‌ده و امنیتده اولدوق‌لارینی بیلدیرمیشدی.
